Pensjonert-flyvermerket

Pensjonert-flyvermerket (Fliegererinnerungsabzeichen) er en tysk militær utmerkelse.

 Historie 
Merket ble introdusert av Riksmarskalk Hermann Göring 26. mars 1936, og var tiltenkt pensjonerte flygere, observatører, skyttere og fallskjermhoppere i Luftwaffe i det tredje rike.

 Design 
Merket består av en oval stående sølvfarget ekekrans med en noe mørkere ørn sittende i senter på en sten. Kransen har et hakekors nederst. Siden merket ble utdelt før den andre verdenskrig, og med metallmanglen som derved oppsto, ble merket laget i sølv og aluminium. Senere utgaver som ble laget i sink var kun erstatningsmerker, og var ikke offisielle.

 Kriterier 
Minimumskriteriet for aktivt personell, reservepersonell og innehavere av pilotmerket ifra første verdenskrig var fire års tjeneste. Alle andre måtte ha minimum 15 års tjeneste. Hvis man ble ufør på grunn av en flyrelatert hendelse eller omkom på grunn av flystyrt ville også merket ble tildelt, i siste tilfelle da til nærmeste pårørende.

 Kilder 
 Lexikon der Wehrmacht – Flieger-Erinnerungsabzeichen
 Wehrmacht Awards – Flyer’s Commemorative Badge

 Se også 
 Liste over tyske militære utmerkelser 1933-1945

Kategori:Wehrmacht
Kategori:Tyske militære utmerkelser
Kategori:Utmerkelser etablert i 1936
Kategori:Luftwaffe (Wehrmacht)